Diari Oficial de la Generalitat Valenciana


Sumari del DOGV 7787, del 20-05-2016 (2016/3281)

Notificació de la sentència dictada en el procediment de guarda i custòdia número 138/2015.
-------------------------------------------------------------------------------------------

### Dades del document

Número de DOGV
:   7787

Data del DOGV
:   20-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3281


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 138/2015. [2016/3281]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia i aliments de fill menor no matrimonial no consensuat 000138/2015, seguides a instàncies d'Ana María Ariño Caballer contra Iberio Emiliano Fernández i ministeri fiscal, en situació de rebel·lia, en les quals, amb data 28 de gener de 2016, s'ha dictat la sentència la part dispositiva de la qual diu així:  
  
«Dispositiva  
Estime la demanda plantejada per Ana María Ariño Caballer contra Ibero Emiliano Fernández, declarat en rebel·lia, sent-ne part el ministeri fiscal, i adopte les mesures definitives següents respecte a les filles comunes, A. i A. F. A.:  
1. Ambdós progenitors mantindran la pàtria potestat sobre les menors, si bé s'atribueix a la demandant l'exercici en exclusiva de les facultats de la pàtria potestat, així com la guarda i custòdia de les dues filles menors.  
2. Quan el pare es trobe a Espanya podrà tindre les menors en companyia seua, i pactar amb la mare les dates i els períodes.  
3. El pare haurà de pagar en concepte de contribució als aliments de les menors la quantitat de 150 euros mensuals, quantitat que ingressarà en el compte que designe la demandant dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística, i contribuirà a les despeses extraordinàries abonant la meitat de les que s'acrediten i resulten necessàries o hagen sigut consensuades per ambdues parts.  
  
Tot això sense fer una especial condemna a les costes d'aquest procediment.  
Contra aquesta resolució es pot interposar un recurs d'apel·lació que s'haurà d'interposar per escrit en el termini de 20 dies, amb la indicació de la infracció comesa segons el parer de la persona recurrent, escrit que haurà d'anar acompanyat del resguard que acredite que ha efectuat el dipòsit de 50 euros en el compte de dipòsits i consignacions d'aquest jutjat, obert al Banco de Santander, llevat que la persona recurrent tinga concedit el benefici de justícia gratuïta. Si no efectua el dipòsit, el defecte serà esmenable en el termini de dos dies, i no s'admetrà a tràmit si no l'esmena.  
Aquesta és la meua sentència, que pronuncie, mane i firme.»  
  
I perquè valga de notificació en forma deguda al demandat, Iberio Emiliano Fernández, en situació de rebel·lia i parador ignorat, expedisc i firme aquest edicte.  
  
València, 28 de gener de 2016.- La lletrada de l'Administració de Justícia: Alicia Ordeig Rabadán.